Αντιλήψεις και Πρακτικές Εκπαιδευτικών σχετικά με τη Θεωρία της Πολλαπλής Νοημοσύνης και την Ενσωμάτωσή της στη Διδασκαλία των Αγγλικών ως Ξένης Γλώσσας στην Πρωτοβάθμια Εκπαίδευση στην Ελλάδα
Creators: name: Μανώλη, Θάλεια Τρύφωνος
Publisher: name: Aristotle University of Thessaloniki
Year: 2024
Subjects: Θεωρία της Πολλαπλής Νοημοσύνης
Αγγλική ως Ξένη Γλώσσα
Πρωτοβάθμια Εκπαίδευση
Multiple Intelligences Theory
EFL
Primary Education

description: Η μεταπτυχιακή διπλωματική εργασία επικεντρώνεται στη διερεύνηση των αντιλήψεων και των πρακτικών εκπαιδευτικών της Αγγλικής ως Ξένης Γλώσσας στην Πρωτοβάθμια Εκπαίδευση στην Ελλάδα σχετικά με τη Θεωρία της Πολλαπλής Νοημοσύνης, που πρωτοδιατυπώθηκε από τον Howard Gardner το 1983. Η θεωρία αποτελεί μια κριτική θέση τόσο απέναντι στην άποψη πως η ανθρώπινη νοημοσύνη είναι μία και αμετάβλητη όσο και στο εκπαιδευτικό σύστημα που δίνει ιδιαίτερη βαρύτητα, κατά κύριο λόγο, σε δύο είδη νοημοσύνης: τη Γλωσσική και τη Λογικομαθηματική. Σκοπός της εργασίας είναι, αρχικά, να διατυπώσει και να εμβαθύνει (σ)το αντίστοιχο θεωρητικό πλαίσιο και ακολούθως, να συγκεντρώσει και να ομαδοποιήσει τις γνώσεις και τις απόψεις καθηγητών/ριών της Αγγλικής ως Ξένης Γλώσσας στην Πρωτοβάθμια Εκπαίδευση της Ελλάδας, συγκεκριμένα, ώστε να τους/τις εξοικειώσει με τρόπους μέσω των οποίων θα μπορούσε να υλοποιηθεί η θεωρία στα πλαίσια του ξενόγλωσσου μαθήματος. Την έρευνα ενδιαφέρει, δηλαδή, η δυνατότητα ενσωμάτωσης της προαναφερθείσας θεωρίας στο μάθημα με γνώμονα την ουσιαστική αξιοποίηση της διαφορετικότητας του κάθε παιδιού (μέσω των προσωπικών του/της κλίσεων και ταλέντων) και τη συμπερίληψη. Έτσι λοιπόν, καθίστανται ιδιαίτερα ουσιώδεις οι πρακτικές ενσωμάτωσης της θεωρίας στη διαδικασία διδασκαλίας και μάθησης, που προέκυψαν εκ μέρους της υπό διερεύνηση ομάδας. Για τη συλλογή και την ανάλυση των δεδομένων διαμοιράστηκαν ερωτηματολόγια σε ηλεκτρονική μορφή και πραγματοποιήθηκε ποσοτική τους ανάλυση μέσω περιγραφικής στατιστικής. Επιπρόσθετα, διενεργήθηκε στατιστική ανάλυση με τη χρήση του προγράμματος στατιστικής επεξεργασίας SPSS. Το ερωτηματολόγιο περιελάμβανε, επίσης, κάποιες ερωτήσεις ανοιχτού τύπου οι οποίες αναλύθηκαν περιγραφικά. Τα ερευνητικά ερωτήματα είναι: αν η εκπαιδευτική κοινότητα έχει το γνωστικό υπόβαθρο της θεωρίας, αν είναι πρόθυμη να επιμορφωθεί σχετικά ή/και να την αξιοποιήσει, αν θεωρεί πως η προσέγγιση αυτή θα μπορούσε να επηρεάσει το κίνητρο, τα μαθησιακά αποτελέσματα των παιδιών και να αποτελέσει ουσιαστικό μέσο συμπερίληψης καθώς επίσης και με ποιους τομείς νοημοσύνης νιώθει τη μεγαλύτερη εξοικείωση. Η υπόθεση της έρευνας είναι: πως οι εκπαιδευτικοί Αγγλικής μαθαίνουν από το πανεπιστήμιο για τη θεωρία, πως διακατέχονται από μια θετική διάθεση για τη μαθησιακή προσέγγιση ενδιαφέροντος και πως είναι περισσότερο εξοικειωμένοι/ες με τη Γλωσσική κι έπειτα, τη Μουσική και την Κιναισθητική Νοημοσύνη.
description: This thesis focuses on investigating the perceptions and practices of English as a Foreign Language (EFL) teachers in primary education in Greece concerning Howard Gardner's Theory of Multiple Intelligences, which was first formulated in 1983. The theory constitutes a critical opinion both about the notion that human intelligence is just one and immutable and about the educational system, which mainly focuses on two types of intelligence: Verbal-Linguistic and Logical-Mathematical. The initial aim of the thesis is to present and elaborate on the corresponding theoretical framework and its subsequent objective is to collect and categorize the aspects of knowledge and the beliefs of EFL teachers in Greek primary education, specifically. This is intended to familiarize them with ways in which the theory could be implemented within the context of the foreign language class. Therefore, the research is interested in the possibility of integrating the aforementioned theory into the lesson, focusing on embracing student diversity (through their personal aptitudes and talents) and on supporting inclusion. Consequently, the practices of integrating the theory into the teaching and learning process, which were propounded by the investigated group, are particularly essential. Questionnaires for data collection were distributed online and quantitative analysis was applied through descriptive statistics. Additionally, statistical analysis was conducted with the help of SPSS statistical processing program. The questionnaire also included some open-ended questions which were analyzed descriptively. The research questions are: whether the educational community has pre-existing knowledge of the theory, whether they are willing to be educated on it and/or to utilize it, whether they consider that this approach could affect student motivation and/or learning outcomes and serve as a substantive means of inclusion, as well as which types of intelligence they feel more familiar with. The research hypothesis is: that EFL teachers in Greece learn about the theory in university, that they are positively predisposed towards the specific pedagogical approach, and that they are more familiar with Verbal-Linguistic and then Musical and Bodily-Kinaesthetic Intelligence.